*Šis straipsnis apie Niujorko miesto rajoną. Apie 1979 m. filmą skaitykite straipsnyje Manhatanas (filmas).*

| Manhatanasangl. *Manhattan* |
| --- |
|              |
| *Manhatanas pažymėtas geltona spalva* |
|  |
| 

ManhatanasManhatanas

40°43′42″ š. pl. 73°59′39″ v. ilg.﻿ / ﻿40.72833°š. pl. 73.99417°r. ilg.﻿ / 40.72833; 73.99417﻿ (Manhatanas)Koordinatės: 40°43′42″ š. pl. 73°59′39″ v. ilg.﻿ / ﻿40.72833°š. pl. 73.99417°r. ilg.﻿ / 40.72833; 73.99417﻿ (Manhatanas) |
|  |
| **Valstybė** | Jungtinių Amerikos Valstijų vėliava Jungtinės Amerikos Valstijos |
| **Valstija** | Niujorkas (valstija) Niujorkas (valstija) |
|  |
| **Gyventojų** (2018) | 1 628 701  |
| **Plotas** | 87,0 km² |
| **Tankumas** (2018) | 18 721 žm./km² |

**Manhatanas** (angl. *Manhattan*) – vakarinėje dalyje esantis vienas iš penkių Niujorko miesto rajonų. Gausiai apgyvendintas, apie 1,6 mln. gyventojų (2018 m.). Rajonas įsikūręs Manhatano saloje, Niujorko apygardoje, Hadsono upės žiotyse.

Manhatano rajonas yra labiausiai asocijuojamas su Niujorku, net žmonės, gyvenantys kituose miesto rajonuose, vykdami į Manhataną sako „vykstantys į miestą". Manhatanas yra pasaulio komercinis, kultūrinis bei finansinis centras, jame yra visame pasaulyje žinomų teatrų, muziejų, universitetų. Vienoje iš rajono salų stovi Laisvės statula.

Istorija
--------

1609 m. Manhatano saloje įsikurdino čia atsikėlę olandų kolonistai, kurie 1624 m. įkūrė gyvenvietę ir ją pavadino Naujuoju Amsterdamu. 1626 m. Peteris Minoitas atvyko į Naujosios Olandijos salą, kurią gegužės 24 d. iš vietinių indėnų nusipirko už prekes, vertas 60 guldenų (apie 24 JAV dolerius). Manoma, kad indėnai nesuprato žemės nuosavybės vertės. 1898 m. Manhatanas prijungtas prie Niujorko. 2001 m. rugsėjo 11 d. teroristinių išpuolių metu buvo sugriauti Pasaulio prekybos centro (World Trade Center) pastatai.

Geografija
----------

Manhatano sala neoficialiai dalijama į tris dalis: Žemutinį, Vidurinį (Midtaunas) ir Aukštutinį Manhataną.

Aukštutiniame Manhatane yra Centrinis parkas, meno, istorijos ir kiti muziejai, juodaodžių rajonas Harlemas. Aukštutiniame Vestsaide yra Linkolno centras (teatrai, filharmonija, viešoji biblioteka), universitetai. Priešais jį – Aukštutinis Istsaidas. Viduriniame Manhatane įsikūrusi Jungtinių Tautų būstinė, biurai, Niujorko universitetas, prekybos ir kultūros centras (Brodvėjus – pagrindinė Niujorko gatvė, įstrižai kerta Manhatano salą). Žemutiniame Manhatane įsikūrusios finansų institucijų būstinės, bankai.

Miestovaizdis
-------------

Manhatanas gerai žinomas dėl dangoraižių, kurie puošia jo dangoskyrą ir yra asocijuojami su Niujorku nuo XIX a. pabaigos. 1890–1973 m. Manhatane stovėjo aukščiausi pasaulio pastatai. Šį titulą saugojo devyni skirtingi pastatai.

Pirmasis dangoraižis buvo 91 m aukščio „New York World Building", nugriautas 1955 m. tam, kad būtų galima pastatyti naują šlaitą Bruklino tiltui. 1899 m. aukščiausio pastato titulą perėmė 29 aukštų ir 119 m aukščio „Park Row Building". Jį aplenkė siuvimo mašinų gamintojo „Singer" būstinė, 41-aukšto „Singer Building", pastatyta 1908 m. Pastatas buvo 187 m aukščio, stovėjo iki 1967 m. 1909 m. pastatą aplenkė 213 m aukščio „Metropolitan Life Insurance Company Tower" dangoraižis. Iš pastarojo titulą perėmė 241 m aukščio „Woolworth Building", pastatytas 1913 m. Šis pastatas gana ilgai buvo aukščiausias pasaulyje, kol jį 1930 m. gegužę pralenkė 282 m aukščio „40 Wall Street", pastatytas per 11 mėnesių. Tačiau dar tais pačiais metais dangoraižį aplenkė „Chrysler Building", prie kurio buvo pridurta 56 m aukščio antena, todėl pastato aukštis siekė 319 metrų. 1931 m. gegužę buvo baigtas 102-aukštų „Empire State Building", kurio aukštis buvo net 417 metrų. Šis pastatas buvo aukščiausias pasaulyje iki 1972 m. kai jį pralenkė 527 metrų aukščio Pasaulio prekybos centro dvyniai dangoraižiai, tačiau gana greitai, 1974 m. šiuos dangoraižius pralenkė Čikagoje pastatytas „Sears Tower".

360° Manhatano panorama iš Empire State Building dangoraižio, 2005

Gyventojai
----------

Pagal 2006 m. statistiką, rajone gyveno 1 611 581 žmogus, buvo 738 644 šeimos ūkiai ir 302 105 šeimos. 2000 m. gyventojų tankumas buvo 25 849,9/km², 1910 m. vykstant masiškai imigracijai iš Europos, Manhatano gyventojų tankumas pasiekė net 46 428,9/km².

2000 m. 56,4 % Manhatano gyventojų buvo baltaodžiai, 27,18 % ispanai, 17,39 % juodaodžiai, 14,21 % kitų rasių, 9,40 % azijiečiai, 0,5 % indėnai ir 4,14 % dviejų arba daugiau rasių. 24,93 % gyventojų savo namuose šnekėjo ispanų kalba, 4,12 % kinų ir 2,19 % prancūzų.

Išnašos
-------

1. ↑  "Peter Minuit" (biography), Wesel, Germany, webpage: Wesel-Minuit Archyvuota kopija 2011-10-03 iš Wayback Machine projekto..
2. ↑  „Peter Minuit". *Encyclopedia Britannica*. Nuoroda tikrinta 2021-05-04.
3. ↑  Shorto, Russell (2004). *The island at the center of the world: the epic story of Dutch Manhattan and the forgotten colony that shaped America* (1st leid.). New York: Doubleday. ISBN 0-385-50349-0. OCLC 52477207.
4. ↑  American History Tellers: Dutch Manhattan
5. 1 2 3  *Manhatanas*. Visuotinė lietuvių enciklopedija, T. V (Dis-Fatva). – Vilnius: Mokslo ir enciklopedijų leidybos institutas, 2004


|  |  |
| --- | --- |
|  | **Vikiteka: Manhatanas** – vaizdinė ir garsinė medžiaga  |

|  |  |
| --- | --- |
|  **Niujorko apygardos** |  |
| Alegenis · Alsteris · Bronksas · Brumas · Dačesas · Delavarai · Džefersonas · Dženesis · Eris · Eseksas · Franklinas · Fultonas · Grinas · Hamiltonas · Herkimeris · Jeitsas · Kajugai · Katarogusas · Kingsas · Klintonas · Kolumbija · Kortlandas · Kvinsas · Livingstonas · Luisas · Madisonas · Monrou · Montgomeris · Nasau · Niagara · Niujorkas · Olbanis · Onaidai · Onondaga · Ontarijas · Orindžas · Orlinsas · Osvigas · Otsigas · Patnamas · Renselyras · Ričmondas · Roklandas · Safolkas · Salivanas · Saratoga · Seneka · Sent Lorensas · Skaileris · Skenektadis · Skoharis · Stubenas · Šatokva · Šemangas · Šenangas · Tajoga · Tompkinsas · Vajomingas · Vašingtonas · Veinas · Vestčesteris · Vorenas |